./data/phi0914/phi0014/phi0914.phi0014.perseus-lat2.xml
seruitia urbem ut incenderent distantibus       locis coniurarunt, populoque ad opem passim ferendam tectis intento ut arcem       Capitoliumque armati occuparent   auertit       nefanda consilia Iuppiter, indicioque duorum comprehensi sontes poenas dederunt        indicibus dena milia grauis aeris, quae tum diuitiae habebantur, ex aerario       numerata et libertas praemium fuit   bellum       inde ab Aequis reparari coeptum; et nouos hostes Labicanos consilia cum       ueteribus iungere, haud incertis auctoribus Romam est allatum   Aequorum iam uelut anniuersariis armis       adsueuerat ciuitas; Labicos legati missi cum responsa inde rettulissent dubia,       quibus nec tum bellum parari nec diuturnam pacem fore appareret, Tusculanis       negotium datum aduerterent animos ne quid noui tumultus Labicis oreretur             ad insequentis anni tribunos militum       consulari potestate, inito magistratu, legati ab Tusculo uenerunt, L SergiumFidenatemM PapiriumMugillanumC SeruiliumPrisci filium , quo dictatore Fidenae captae fuerant   nuntiabant legati Labicanos arma cepisse et cum Aequorum       exercitu depopulatos agrum Tusculanum castra in Algido posuisse   tum Labicanis bellum indictum; factoque senatus       consulto ut duo ex tribunis ad bellum proficiscerentur, unus res Romae curaret,       certamen subito inter tribunos exortum; se quisque belli ducem potiorem ferre,       curam urbis ut ingratam ignobilemque aspernari   cum parum decorum inter collegas certamen mirabundi patres conspicerent,           Q Seruilius 'quando nec ordinis huius ulla' inquit, 'nec rei publicae est       uerecundia, patria maiestas altercationem istam dirimet  filius meus extra       sortem urbi praeerit  bellum utinam, qui adpetunt, consideratius concordiusque       quam cupiunt gerant'